b'\n_START_ARTICLE_\nEkaterina Ilina\n_START_SECTION_\nBiografie\n_START_PARAGRAPH_\nEkaterina Ilina a \xc3\xaenceput s\xc4\x83 practice handbalul la v\xc3\xa2rsta de 8 ani, \xc3\xaentr-o \xc8\x99coal\xc4\x83 cu profil sportiv din Toliatti. Cel care i-a \xc3\xaendrumat pa\xc8\x99ii spre handbalul de performan\xc8\x9b\xc4\x83 a fost antrenorul Serghei Voevoda. Rezultatele nu au \xc3\xaent\xc3\xa2rziat s\xc4\x83 apar\xc4\x83: Ilina a promovat de la a treia echip\xc4\x83 a Ladei Toliatti la a doua, iar apoi la prima echip\xc4\x83, \xc3\xaen sezonul 2009-2010. \xc3\x8en acela\xc8\x99i sezon, ea s-a transferat la Kuban Krasnodar, cu care a ajuns p\xc3\xa2n\xc4\x83 \xc3\xaen sferturile de final\xc4\x83 ale Cupei EHF, \xc3\xaen 2010 \xc8\x99i 2013_NEWLINE_\xc3\x8en 2013, Ekaterina Ilina s-a \xc3\xaentors la Lada Toliatti, iar cele 41 de goluri \xc3\xaenscrise de ea au ajutat echipa s\xc4\x83 c\xc3\xa2\xc8\x99tige Cupa EHF. \xc3\x8en sezonul 2014-2015, Ilina s-a transferat la echipa Rostov-Don._NEWLINE_Ekaterina Ilina a c\xc3\xa2\xc8\x99tigat medalia de aur la Campionatul Mondial pentru Junioare din 2008 \xc8\x99i medalia de argint la Campionatul Mondial pentru Tineret din 2010. De asemenea, ea este medaliat\xc4\x83 cu bronz la Campionatul European pentru Tineret din 2009. \xc3\x8en prezent, Ilina este component\xc4\x83 a echipei na\xc8\x9bionale de senioare a Rusiei, al\xc4\x83turi de care a c\xc3\xa2\xc8\x99tigat medalia de aur la Jocurile Olimpice de var\xc4\x83 din 2016, desf\xc4\x83\xc8\x99urate la Rio de Janeiro.'